ร้านนี้อยู่ใน J Avenue ซอยทองหล่อ 15 ค่ะ ขึ้นมาชั้น 2 ร้านอยู่ติดกับลิฟท์และ Daiso ค่ะ

มารอบที่ 2 ก็เลยสั่งราเมนแบบอื่นบ้าง และก็ขอสั่งของหวานลองด้วย เพราะคราวที่แล้วอิ่มเลยอดไป รอบนี้เลยต้องลองๆค่ะ

- จังกะระ แบล็ค ราเมน (ชามเล็ก) 170
บาท น้ำซุปกระดูกหมูปรุงรสด้วยซอสมายุ และกลิ่นหอมกระเทียม

เราสั่งชามเล็ก เพราะยังมีภารกิจต่อเลยขอทานพองาม พอมองๆดู ชามนี้มีแต่เส้น เห็ดหูหนูฝอย ผักกะหล่ำนิดหน่อย และสาหร่ายแผ่นเล็กๆ แค่นั้นค่ะ ตอนแรกเราคิดว่าจะมีหมูมาบ้าง แต่หมูหั่นชิ้นละเอียดจะให้เฉพาะชามใหญ่เท่านั้นค่ะ พลาดครั้งที่ 1 รู้สึกเหมือนทานมังสวิรัติเลยชามนี้ >.< (วันก่อนสั่งอีกเมนูชามเล็กได้หมูมา 1 ชิ้น ไม่คิดว่าเมนูนี้จะไม่มีเลย)

#น้ำซุปจะเป็นรสแนวกระเทียมพริกไทย มีงาขาวผสม ทานแล้วหอมๆได้รสกลมกล่อมดีค่ะ

#เส้นราเมน แบบเล็กๆนุ่มๆชุ่มๆน้ำซุปดี อร่อยดีค่ะ

- เมนไทโกะ 75 บาท เราสั่งมาเพิ่มค่ะ ลองชิมเค็มๆมันๆดี แต่พอคนทานกับราเมน ละลายไปกับซุปที่มีรสเด่นกระเทียมพริกไทยเลยแทบไม่รู้รสเมนไทโกะเลยอ่า พลาดครั้งที่ 2

- ไอศกรีมชาเขียวถั่วแดง 60 บาท
เสริฟมา มองนิ่งแป๊บ ในรูปเมนูเหมือนจะเป็นชิราทามะหรือโมจิ แต่ๆที่เห็นตรงหน้าเป็นมาร์ชเมลโล พลาดครั้งที่ 3 พอได้ชิมพลาดครั้งที่ 3.5 มาร์ชเมลโลมีไส้สตอเบอรี่กับไส้ส้ม นี่ชั้นนึกว่าชั้นทานขนมเด็กน้อย -_-!

#ไอศกรีมชาเขียวรสชาติใช้ได้ มีรสชาเขียวพอให้ได้รสขมนิดๆ

#ซอสช็อคโกแลต ราดมาทามมั้ยยยย ท่วมท้น หวานซะ ทำลายความขมนิดๆของติมชาเขียวญี่ปุ่นไปเลย หวานไปหมดเลยค่ะ

#ถั่วแดงบด มาเป็นลูกกลมๆสองลูก น่าร้าก บดละเอียดดี และก็หวานซะ พอเจอซอสช็อคโกแลตไปอีก คราวนี้เลยทานไปได้ลูกเดียว อีกลูกเราคงต้องลาจากเธอก่อนนะ อยู่กับถ้วยไปเถอะนะ เราทิ้งเธอ!

#มาร์ชเมลโล เมา 2 ชิ้น เนื้อหนุบๆ แต่มีไส้ เป็นไส้สตอเบอรี่ กับไส้ส้ม คือทานกับไอศกรีมชาเขียวญี่ปุ่น ความรู้สึกยังไงก็ไม่เข้ากัน ทางร้านก็ไม่ได้บอกว่าไม่มีโมจิหรือเมนูนี้ใส่มาร์ชเมลโลอยู่แล้ว ก็แอบงงแบบเงียบๆกันไป เรามาคนเดียวก็ไม่กล้าถามอ่า

สรุปว่าสิ่งที่คิดว่าจะได้ความเข้มข้นขมนิดๆของไอศกรีมชาเขียว ได้ความหนุบๆของชิราทามะหรือโมจิ แต่สิ่งที่ได้เห็น ประยุกต์ไปมั้ย นี่เราทานติมราดช็อคโกแลตกับมาร์ชเมลโลมีไส้ผลไม้ในร้านราเมนญี่ปุ่น คืออารายยย ร้องไห้หนักมาก T____T

- ชาเขียวเย็น 40 บาท เป็นแบบรีฟิล ออกจืดๆกลิ่นชาเบาๆ ทานแล้วสดชื่นดี เจอความหวานไอติม เราทานเพิ่มแก้วนึงเต็มๆ คุ้มไปเลย

ร้านที่นั่งเยอะดี สบายๆ พนักงานบริการดี ยิ้มแย้มค่ะ แต่จะตะโกนสั่งออเดอร์กันทำไม ลูกค้าท่านอื่นไม่อยากรู้หรอกโต๊ะไหนกินอะไร แต่คงเป็นคอนเซปต์ร้านมั้งคะ ก็ฟังเพลินๆไป มองอีกมุม เผื่อจะได้อยากสั่งตาม เพราะคิดๆไปก็อยากสั่งของทานเล่นที่เค้าเพิ่งตะโกนเลย เพราะตอนนี้หวานคอเต็มที่ค่ะ >.<

ครั้งหน้าถ้ามาอีก คงกลับไปทานเมนูคาวก็พอดีกว่าค่ะ